SUID-AFRIKAANSE RADIOLIGA 
SARLNUUS SONDAG 13 MEI 2007 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om (08:15 SAT in Afrikaans en om (8:30 SAT in Engels uitgesaai 
word. U kan ook na hierdie oggenduitsendings luister deur per Echolink met 
ZSGFCS te koppel. U kan ook na www.sarl.org.za gaan en op ARMI klik en 
die daar aangeduide skakels volg om oudio daarvandaan te ontvang. Hierdie, en 
vorige bulletins, kan ook van die SARL se webwerf nl. www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 


Hierdie uitsending word gedoen deur Gustav, ZS6GBWN, vanuit Pretoria met 
herleidings op 51,400 14,235, 10,185, 7,066 en 3,695 MHZ asook 438,825 MHZ in 
die Pretoriagebied. (Ander nuuslesers verander soos nodig). 


In die nuus vandag; 


SUMBANDILASAT OP PAD NA RUSLAND AMATEURRADIOBAKEN 
KLINK GOED 


RADIOTEGNOLOGIE IN AKSIE GEBEURTENIS IN PORT ELIZABETH 
SAL NUWE VELDE OPEN 


NASIONALE WETENSKAPSWEEK 
ZS1HELL TERUGVOERING 
INTERNASIONALE MUSEUMDAG 18 MEI 


U luister na ZS6SRL. Bly ingeskakel vir die volledige berigte oor die voorge- 
noemde items, sowel as ander belangrike en interessante berigte. 


SUMBANDILASAT OP PAD NA RUSLAND AMATEURRADIOBAKEN 
KLINK GOED 


Op Vrydag is offisieel in Stellenbosch by Sunspace aan Sumbandilasat tot siens 
gesê op sy pad na Rusland waar dit na die Russiese vlootbasis te Murmansk ge- 
neem sal word vir integrasie in die lanseringstuig. Daarna sal dit in `n duikboot 
aan die Russiese kus gelaai word vir lansering in `n 500 km polêre wentelbaan. 
Afhangende van weerstoestande kan dit tussen 18 en 25 Junie geskied. Nadat 
Sumbandilasat in sy wentelbaan is, sal hy midoggende en midaande oor Suid- 
Afrika gaan. 


“Die amateurradiobaken en papegaaiherhaler werk goed”, het Hendrik Burger, 
projekingenieur by Sunspace, aan SA AMSAT gesê. “Dit was goed om te hoor 
dat die satelliet reageer op “hello Sumbandilasat' deur die groet hard en duidelik 
te herhaal. Dit het ons `n warm gevoel om die hart gegee toe die baken die 
opname van Anton Coetzee, `n leerling van Kimberley Tegniese Hoërskool, wat 
die kompetisie vir die satellietbakenboodskap gewen het, se boodskap herhaal 
het. 


111 KANDIDATE SKRYF DONDERDAG DIE RAE 


Op Donderdag 17 Mei sal 111 kandidate die RAE aanpak in 17 eksamensentra 
in Suid-Afrika. Die eksamen word aangebied en geadministreer deur die Suid- 
Afrikaanse Radioliga, die nasionale liggaam vir amateurradio in Suid-Afrika. 
32 kandidate sal die eksamen vir die toegangsvlak-, ZU-lisensie aandurf terwyl 
79 die A-klas-eksamen sal aflê. Die enkele grootste groep van kandidate op 
toegangsvlak is van die John Vorster 'Tegniese Hoërskool in Pretoria waar die 
Magalies Radioamateurklub onlangs `n radioklub in die lewe geroep het. 


Die SARL wens alle kandidate sukses toe met die eksamen en sien daarna, uit 
om hulle stemme binnekort op die lug te hoor. 


Eksamennommers is aan kandidate gepos en is ook beskikbaar op 
www.sarl.org.za. Kandidate word daaraan herinner dat elkeen die lisensie- 
aansoekvorm, wat saam met die eksamenbesonderhede gepos is, te voltooi en 
in te dien. 


RADIOTEGNOLOGIE IN AKSIE (RTIA) GEBEURTENIS IN PORT ELIZA- 
BETH SAL NUWE VELDE OPEN 


Die SARL se RTIA-program wat volgende Saterdag 19 Junie in Port Elizabeth 
aangebied sal word, sal nuwe velde open met `n aanbieding en demonstrasie 
deur Chris Scarr, ZS2AAW, oor die voorgestelde PEARS se WiFi-netwerk. Dié 
inisiatief sal verreikende voordele bied aan die amateurradiogemeenskap van 
Port Elizabeth. Daar word verwag dat dit die aaandag van professionele IT- 
ouens sal trek , en hulle mag aanmoedig om by die amateurgemeenskap aan te 
sluit. 


Al1 die aanbiedings gaan om nuwe tegnologieë en aktiwiteite, en moet nie mis- 
geloop word nie. Die SARL rig `n ope uitnodiging aan alle persone wat in 
kommunikasietegnologie belangstel om die RTIA by te woon wat in die Nelson 
Mandela Metropolitaanse Universiteit gehou sal word. 'Toegangsgeld is R20, 
wat deelname aan die bywoningstrekking insluit. Leerders en studente geniet 
vrye toegang, Die volledige program is beskikbaar op www.sarl.org.za, draai af 
tot by RTA, links onder op die tuisblad. 


RUIMTE-GURU MARK SHUTTLEWORTH SAL VRAE VAN LEERDERS 
OP JEUGDAG BEANTWOORD 


Help lokale jeugdiges om vrae aan ruimte-guru, Mark Shuttleworth, te stel wan- 
neer hy by 'n Integnet-tipe opset aansluit op 16 Junie 2007 tussen 10:00 en 
11:80 deur 'n amateurradiostasie by `n skool op te rig, of by padvindersaal of 'n 
winkelkompleks. 


Klubs word gevra om gedurende hierdie week 'n koppeling aan die konferen- 
siefasiliteit te bespreek sodat die nodige reelings getref kan word. Nog verskeie 
ander kompetisies word beplan, en besonderhede sal in die nabye toekoms bek- 
end gemaak word. Die basis vir die kompetisies is vir die deelnemende amateur- 
radiostasies om jong mense, onder die toesig van gelisensieerde amateurs, soveel 


moontlik @SO s te laat voer, na afloop van die koppeling met Mark Shuttle- 
worth. 


Om `n koppeling te bespreek, stuur 'n e-pos aan armi@sarl.org.za en verskaf 
die telefoonnommer en besonderhede van die herhaler wat gebruik gaan word. 
Verskaf ook besonderhede van die publieke aktiwiteit wat u gaan aanbied sodat 
dit ingesluit kan word in die publisiteitsveldtog wat op 21 Mei gaan afskop. 


ONS ROEP ALLE KLUBVOORSITTERS 


Onlangs het die TItchen Valley radioklub drie beurse vir studente jonger as 25 
jaar beskikbaar gestel om radioamateurs te word. Die beurse bedra elkeen R650 
en sal studente help om vir die klas A radioamateureksamen in Oktober 2007 
in te skryf. Die beurse staan bekend as die “Ttchen Valley Radio Club YARP 
2007 Bursaries” en dit dek die eksameninskrywingsfooi sowel as een jaar se 
juniorlidmaatskap van die SARL, indien die eksamen geslaag word, asook R150 
ten bate van onkoste gehef deur lokale klubs vir RAF-opleiding. 


Klubvoorsitters word aangemoedig om jong studente met potensiaal 
te identifiseer en om hulle by te staan om die aansoekvorm wat op 
www.amateurradio.org.za beskikbaar is, te voltooi. 


NASIONALE WETENSKAPWEEK 


As deel van die Departement van Wetenskap en Tegnologie se Nasionale Weten- 
skapweek sal die Hermanus Magnetiese observatorium (HMO),in samewerking 
met die Overbergradioklub (ZS1OAR), gasheer speel vir n ope dag by die ob- 
servatorium om amateurradio aan die publiek, en in besonder die jeug, bekend 
te stel. U word uitgenooi om op Saterdag 19 Mei, in die oggend, in te stem 
en deel te neem aan oproepe aan die plaaslike klub en enige CO s, wat vanaf 
Hermanus gemaak word, te beantwoord. Spesiale gedenk-@SL-kaarte sal aan 
stasies gestuur word wat gelog word. 


ZS1HELL TERUGVOERING 


Die 12 spanlede wat die spesiale geleentheidstasie, ZSI1HELL, oor die naweek 
van 28 April tot 1 Mei, in Die Hel te Gamkaskloof bedryf het, bedank graag 
alle amateurs wat met hulle kontak gemaak het. In hulle poging om 'n WAZS- 
sertifikaat te verwerf het die span binne `n tydperk van 60 uur met `n totaal van 
343 Suid-Afrikaanse stasies kontak gemaak. 


Binne 48 uur nadat die volledige logstaat op die e-OSL-webblad van die SARL 
gelaai is, is al die nodige kontakte vir Afdelings 1,2,3 en 4 bevestig. Ongelukkig 
is daar nog heelwat Afdeling 5 en 6 stasies wat nie hulle @OSL s bevestig het 
nie. Die span doen graag 'n beroep op alle amateurs wat die stasie ZS1HELL 
gekontak het, om of per e-@SL via die SARL-webwerf, of per gewone pos die 
kontak te bevestig. Die posadres is Posbus 273, STRAND ,m 7140. 


INTERNASIONALE MUSEUMDAG 18 MEI 2007 
Die Zululand Amateurradioklub gaan op Vrydag 18 Mei 2007 vanaf die Fort 


Nonggayi Museumdorp, Eshowe, aktief wees met roepsein ZS57LB. Die stasie 
sal vanaf 08:00 tot 15:00 op die lug wees meestal op 40 meter. 


Hierdie besonderse geleentheid dek `n program ter herdenking van ons gesament- 
like erfenis van die verskillende kultuurgroepe betrokke in die geskiedenis van 
ons streek. Slegs een museum in Kwazulu-Natal word jaarliks gekies om so `n 
funksie aan te bied. @SL-kaarte sal gestuur word aan alle amateurs wat met 
die stasie kontak maak.. 


SPITSE OP DIE LUG (SOTA) 


Het jy al lus gehad om aan die program deel te neem maar is nie in staat om 
uit te vaar berge toe nie? Nou kan jy deelneem deur vir Sid, ZSSAYGC, Tom, 
ZS6TMO, Detlev, ZS6BAB of Lucas, ZSGACT op Saterdag 19 Mei te kontak 
op 145,500 MHz, 14,165 MHZ of 7,065 MHZ. As die weer dit toelaat gaan hulle 
Mount-Aux-Sources, SOTA-verwysing ZS/KN-O09, probeer aktiveer. Hulle sal 
aktief wees vanaf 11:30 SAT. Gee hulle asseblief `n kontak en maak vir jouself 
ook `n paar punte bymekaar. 


SOTA is `n internasionale program wat radioamateurs aanmoedig om hul 
stokperdjie uit te brei na kwalifiserende bergspitse. Daar is 3 groepe deelne- 
mers naamlik aktiveerders, volgers en luisteraars. Aktiveerders is die mense 
wat `n stasie vanaf die bergkruin bedryf en die volgers maak met hulle kontak 
uit die gerief van sy hok. Selfs die luisteraars kan ook deelneem deur die OSO's 
te log. Vir elkeen van die 3 groepe is daar sekere riglyne en ook toekennings. 
In die RSA is daar meer as 300 kwalifiserende spitse. Hierdie inligting kan 
verkry word op internet by www.sota.org.uk en die RSA-spesifieke inligting by 
wyww.gsl.net/sotasa of kontak Lucas by 084 509 1477. 


VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal wissel van onrustige tot 
aktiewe vlakke gedurende 21 tot 23 Mei. Die verwagte effektiewe sonvlektelling 
sal gedurende die komende week minder as 5 wees. 


20 m en 15 m is die beste keuse vir DX met moontlike 15 en 20 m openinge 
vanaf 06:00 en weer om 12:00 SAT na Indië. Na Australië toe kan 40 m om 22:00 
oopmaak. Vanaf ongeveer 14:00 is daar moontlike goeie 15 en 20 m openinge na 
Europa. Kontakte met die Verenigde State gaan baie uitdagend wees. Vir die 
morsekode- en digitale entoesiaste kan dit lonend wees om 10 MHz te monitor. 


Alhoewel die DX-toestande nie te bemoedigend is nie, kan HF jou nog steeds 
altyd verras. Skakel jou stel aan, luister en roep ook C@ om seker te maak dat 
jy deel van die opwinding is. 


Verder is plaaslike toestande uitstekend en is dit nou die ideale geleentheid om 
jou “Worked All ZS”-toekenning te verwerf. 


Besoek gerus www.spaceweather.co.za vir meer inligting. 


DAGBOEK VAN GEBEURE 


15 Mei - Sluitingsdatum vir aansoeke vir die Ttchen Valley Klub se beurse; 18 

Mei Museumdag met ZS5ZLB op die lug; 19 Mei Spitse op die lug; 19 Mei 

Hermanus Magnetieseobservatorium ope dag; 19 Mei ERK Jakalsjag; 16 Junie 
SARL Jeugdag; 30 Junie - Sluitingsdatum vir SA-DX-opname. 


Sarlnuus maak staat op nuusitems wat vir radioamateurs van belang is en deur 
klubs en individue ingestuur word. Die enigste manier om te verseker dat u 
berigte Sarlnuus bereik is om dit in die korrekte plek op die webwerf van die 
SARL nl. www.sarl.org.za/newsinbox.asp te plaas nie later nie as die Donderdag 
wat die bulletin voorafgaan. Dit sal waardeer word indien u dit in Afrikaans 
sowel as Engels sal doen. 


Die SARL nooi ook alle luisteraars om elke Sondagoggend om 10:00 SAT na 
die program Amateur Radio Mirror International op 145,750 MHZ in die Preto- 
riagebied, en op verskeie ander herhalers, en met herleidings op 7 082, 7 205 en 
17 695 kHz, te luister. Oudiostrome is ook vanaf www.zsémrk.org sowel as per 
Echolink vanaf ZS6FGCS, soos vir hierdie bulletin, beskikbaar. `n Heruitsending 
vind Maandagaande om 21:00 SAT op 3 215 kHz plaas. Telkom en Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN, saamgestel is. 


`n Voorspoedige week word aan almal toegewens, 73. 


/EX 


